EkBass/fiwiki-20250220-pages-articles huggingface dataset:
Aero L-29 Delfin

Aero L-29 Delfin on Aero Vodochody -lentokonetehtaan valmistama sotilaallinen suihkuharjoituskone, jota käytti 1960-luvulla koko Varsovan liitto. Se oli ensimmäinen Tšekkoslovakiassa suunniteltu ja valmistettu suihkumoottoreilla varustettu lentokone. Koneen Nato-koodi on Maya. ==Taustaa== 1950-luvun jälkipuolella Neuvostoliiton ilmavoimat etsivät suihkuharjoituskonetta, jolla korvata harjoituskoneet, joissa oli mäntämoottori ja potkuri. Tämä tutkimus laajeni koko Varsovan liiton suihkuharjoituskoneeksi. Aero rakensi prototyypin XL-29. Sen suunnittelivat Z. Rubliè ja K. Tomáš. Sen ensilento tapahtui 5. huhtikuuta 1959. Tällöin sen voimalaite oli englantilainen Bristol Siddeley Viper -suihkumoottori. Vuonna 1961 Aeron L-29 kilpaili evaluaatiokokeissa puolalaista PZL TS-11 Iskraa ja neuvostoliittolaista Jakovlev Jak-30-konetta vastaan. Puola otti käyttöön TS-11 Iskran, mutta muut Varsovan liiton maat valitsivat L-29 Delfinin. Koneen tuotanto alkoi huhtikuussa 1963 ja jatkui 11 vuotta. Koneita rakennettiin kaikkiaan 3500 kappaletta. Siitä kehitettiin yksipaikkainen taitolentokone L-29A Akrobat. Tiedusteluversiossa L-29R oli nokassa kamera. L-29 palveli koulukoneena, sillä tehtiin peruslentokoulutusta, suihkukonekoulutusta ja ammuntakoulutusta. Koneessa oli ripustimet pommeille ja raketeille tätä koulutusroolia varten. Egyptiläiset L-29:t pommittivat Israelin panssarivaunuja Jom kippur -sodassa. ==Käyttäjät== * Neuvostoliiton ilmavoimat (2000 kpl) * Tšekkoslovakian ilmavoimat (400 kpl) * Bulgarian ilmavoimat * Itä-Saksan ilmavoimat * Unkarin ilmavoimat * Romanian ilmavoimat * Egyptin ilmavoimat * Syyrian ilmavoimat * Nigerian ilmavoimat * Ugandan ilmavoimat * Irakin ilmavoimat * Indonesian ilmavoimat L-29:n korvasi koulukoneena Aero L-39 Albatros. Sittemmin koneet ovat tulleet suhteellisen suosituiksi harrastuskoneiksi etenkin Yhdysvalloissa. ==Tekniikkaa== L-29 on keskisiipinen suihkuharjoituskone, jossa opettaja ja oppilas istuvat peräkkäin. Koneessa on yksi suihkumoottori. Yleistä * Miehistö 2 * Pituus 10,81 m * Kärkiväli 10,29 m * Korkeus 3,13 m * Siipipinta-ala 19,8 m² * Tyjäpaino 2280 kg * Lentopaino 3286 kg * Suurin lentoonlähtöpaino 3540 kg * Voimalaite Motorlet M-701C, 8.7 kN Suoritusarvot * Huippunopeus 655 km/h * Kantama 900 km * Lakikorkeus 11500 m * Nousunopeus 2760 jalkaa minuutissa * Siipikuorma 166 kg/m² * Teho-paino-suhde 2, N/kg ==Aseistus== * ripustimet 200 kg kuormalle ==Aiheesta muualla== *Aircraft.co.za - The Complete Aviation Reference Luokka:1950-luvun koulukoneet Luokka:Tšekkoslovakialaiset koulukoneet L-29 Delfin
De

De tarkoittaa seuraavia: * * Delaware, postilyhenne DE, Yhdysvaltain osavaltio * diplomiekonomi, DE tai dipl.ekon., kauppatieteellinen yliopistotutkinto * * * tekniikan tohtori, D.E., englannin sanoista Doctor of Engineering, yliopistotutkinto.
ELL

ELL voi tarkoittaa seuraavia: * Estonian Air, ICAO -koodi ELL * Eläinlääkäri * European Lacrosse League
ETK

ETK tarkoittaa seuraavia: * Eläketurvakeskus * elintarviketieteiden kandidaatti (elintarviket. kand.), maataloustieteellinen tutkinto * Espoon Taitoluisteluklubi * Ensiavun ja terveystiedon kouluttaja * Eesti Tarbijateühistute Keskühistu, nykyinen Coop Eesti, vähittäiskauppaketju Virossa * Viron työväenkommuuni (vir. Eesti Töörahva Kommuun), Narvassa vuonna 1918 perustettu lyhytikäinen hallintoelin
Magnetometri

Magnetometri on laite, jolla mitataan magneettikentän voimakkuutta tai magneettivuon tiheyttä. ==Magnetometrien käyttötarkoituksia== * Geologisissa tutkimuksissa raudan ja muiden malmien etsimiseen * Arkeologisten löytöjen, hylkyjen ja muiden hautautuneiden tai uponneiden objektien paikantamisessa * satelliiteissa kuten GOES määrittämään maan magneettikentän suuntaa ja voimakkutta * Sydän- ja aivomagnetismitutkimuksissa * Magnetismin tutkimisessa Jotkut magnetometrit ovat hyvin herkkiä ja ne voivat antaa vihjeen revontulista ilmestymisestä ennen kuin silmä ne havaitsee. == Anturit == Magnetometrissä voidaan käyttää mm. seuraavan tyyppisiä antureita * Hall- anturi * Fluxgate * SQUID * NMR-anturi * Kompassi näyttää magneettikentän suunnan Luokka:Magnetismi Luokka:Mittalaitteet
Fk

Fk tarkoittaa seuraavia: * * * * filosofian kandidaatti, FK tai fil. kand., korkeakoulututkinto * Finanssialan Keskusliitto, FK, Suomessa toimivien pankki-, vakuutus- ja rahoitusalan yritysten etujärjestö * jalkapalloseura, FK (ruots. fotbollsklubb), jalkapallonpelaajien harrastusseura * Fokker C.X, Suomen ilmavoimien tunnus FK, tiedustelulentokone * Formula karting, FK, mikroautoluokka.
Kt

Kt tarkoittaa seuraavia: * kasvatustieteen tohtori, KT tai kasvatust. toht., yliopiston jatkotutkinto * Kemianteollisuus KT, KT, yhdistys * kenttätykistö, kt, epäsuoraa tulta ampuva maavoimien tykistö * kilotavu, kt tai kB, tallennuskapasiteetin mittayksikkö * * kilotonni, tunnus kt, räjähdysvoimakkuuden ja massan yksikkö * kisatalli, KT, hevostalli * Kunnallinen työmarkkinalaitos, KT, kunta-alan työnantajajärjestö, vuodesta 2021 lähtien Kunta- ja hyvinvointialuetyönantajat KT * kunnallistutkinto, Kt, korkeakoulututkinto * * KT (oik. Jussi Kivitie), Trilogia-yhtyeeseen kuulunut rap-artisti. * keittotila, KT, tila asunnossa * kantatie, lyhenne kt, Väyläviraston teidenluokittelujärjestelmän luokka ==Katso myös== Aihepiiriin liittyy myös seuraava: * K/T-raja, ajanhetki 65,5 miljoonaa vuotta sitten, jolloin maailmanlaajuisessa joukkosukupuutossa hävisi suuri osa eliölajeista.
YTK

YTK on lyhenne seuraavista asioista: *yhteiskuntatieteiden kandidaatti, eräs alempi korkeakoulututkinto *yleinen työttömyyskassa, niin sanottu "Loimaan kassa", ammattiliittoihin sitoutumaton työttömyyskassa. *yhteinen tutkimuskeskus, esimerkiksi Euroopan komission yhteinen tutkimuskeskus
TTT

TTT voi tarkoittaa: * Tampereen Työväen Teatteri * taloustieteiden tohtori, ks. kauppatieteelliset yliopistotutkinnot * Toimeentulotuki * TTT-sopimus, tieteellis-taloudellis-tekninen yhteistyösopimus * Töihin tarvittaessa -työsopimus * Työväen Taloudellinen Tutkimuslaitos, nykyinen Palkansaajien tutkimuslaitos
TTL

TTL voi tarkoittaa: *terveystieteiden lisensiaattia *Tietotekniikan liittoa *elektroniikassa TTL-logiikkapiirejä *tietoliikenteessä Time to Live *Työterveyslaitos *valokuvauksessa through-the-lens, objektiivin läpi tapahtuvaa valotuksen mittausta
TTK

TTK voi tarkoittaa ainakin seuraavia asioita: * TTK, Työturvallisuuskeskus * TTK, Tikkurilan Taitoluisteluklubi * TTK, Todellisuuden tutkimuskeskus * TTK, Teknillinen tarkastuskeskus * TTK, Tanssii tähtien kanssa * suomalaisen yliopistotutkinnon lyhenteenä: ** TTK, taloustieteen kandidaatti ** TtK, terveystieteen kandidaatti
Tm

Tm tarkoittaa seuraavia: * TM, Turkmenistanin ISO 3166-1 -koodi * * * * TM, teol. maist, teologian maisteri, ylempi korkeakoulututkinto * TM, Tekniikan Maailma, suomalainen aikakauslehti * TM, moottoripyörämerkki * TM, työministeriö, työvoimapolitiikkaa hoitava ministeriö * tavaramerkki, merkintä ™, tuotteen tunnus, jolla tuote erottuu muista vastaavista tuotteista * TM, transsendenttinen meditaatio, intialainen meditointimenetelmä * tm., tai muu, tai muuta, suomen kielen lyhenne * TM, Tokyo Marui, TM, airsoft-aseita valmistava yritys * TM, Trophy Manager, TM, jalkapallomanagerointipeli * TM, transverse magnetic (field), poikittainen magneettikenttä, sähkömagneettisen kentän etenemismoodi aaltoputkessa * Tm-galleria, Taidemaalariliiton galleria, näyttelytila Erottajankadulla Helsingissä. Luokka:Seulonnan keskeiset artikkelit
Tl

Tl tarkoittaa seuraavia asioita: * * * * * * * teelusikka, tl, aineiden mittayksikkö ruokien valmistusohjeissa * teologian lisensiaatti, TL tai teol. lis., yliopistotutkinto * Toijalan rautatieasema, liikennepaikkalyhenne Tl, rautatieasema Suomessa * tielaitos, TL, maantieliikenteen kehittämiseen keskittynyt valtion laitos * tullilaitos, TL, tulliasioita valvova valtion laitos * Turun ja Porin lääni, Tl, entinen lääni Suomessa, lyhenne esiintyy Kosken Tl kunnan nimessä * Teknisten Liitto, TL, ammattiliitto. * Tyttöjen kirjakerhoa, edelliseltä nimeltään Tl-kerho, nykyisin GIRL:IT
Punainen tori

Punainen tori () on Venäjän pääkaupungin Moskovan keskusaukio ja yksi maailman tunnetuimmista aukioista. Torin länsilaidalla on Moskovan Kreml, joka on ollut Venäjän ja Neuvostoliiton hallintokeskus vuodesta 1919 ja myös aiemmin ennen vuotta 1712, jolloin pääkaupunki muutti Pietariin. Moskovan pääkadut lähtevät säteittäisesti Punaiselta torilta ja muuttuvat myöhemmin valtateiksi, joten Punaista toria voidaan pitää Moskovan ja koko Venäjän keskuksena. Torin nimi tulee sanan krasnyi / krasnaja (”punainen”) vanhasta merkityksestä, joka on ”kaunis”,(Toim.) Martin Martelius: Venäjä kuvina, Kustannustalo, 1945 ja jolla viitattiin alkujaan torin laidalla olevaan Vasilin katedraaliin. Punainen tori on kuuluisa myös Leninin mausoleumista ja valtakunnallisista sotilasparaateista. Torin etelälaidalla sijaitsee koristeellinen Pyhän Vasilin katedraali eli Pokrovan Jumalanäidin kirkko, yksi Moskovan maamerkeistä. Kremliä vastapäätä, torin itälaidalla, historiallisessa Kitai-gorod -kauppiaskorttelissa sijaitsee tavaratalo GUM. Tori on jokseenkin suorakaiteen muotoinen, sen pituus on 330 metriä, leveys 70 metriä ja pinta-ala noin 2,3 hehtaaria. Vuonna 1987 Mathias Rust läpäisi Neuvostoliiton ilmatilanvalvonnan ja laskeutui pienkoneella Punaisen torin lähelle Suurelle Moskvajoen sillalle. ==Lähteet== == Aiheesta muualla == Luokka:Moskovan aukiot ja torit Luokka:Unescon maailmanperintökohteet Venäjällä Luokka:Seulonnan keskeiset artikkelit
Säännöllinen kieli

Säännöllinen kieli on formaali kieli, joka toteuttaa seuraavat keskenään ekvivalentit ehdot: * se voidaan tunnistaa äärellisellä automaatilla, joko deterministisellä tai epädeterministisellä * se voidaan kuvata säännöllisellä lausekkeella * sen tuottaa jokin säännöllinen kielioppi (oikealle tai vasemmalle lineaarinen kielioppi) Aakkoston Σ säännölliset kielet määritellään seuraavasti: * tyhjä kieli Ø on säännöllinen * kieli { ε } on säännöllinen (ε on tyhjä merkkijono) * kaikilla a ∈ Σ kieli { a } on säännöllinen * jos A ja B ovat säännöllisiä kieliä, myös A U B, AB ja A* ovat säännöllisiä * muita Σ:n säännöllisiä kieliä ei ole Kaikki äärelliset kielet (kielet, jotka sisältävät äärellisen määrän merkkijonoja) ovat säännöllisiä. Esimerkki äärettömästä säännöllisestä kielestä on kieli, joka koostuu kaikista sellaisista aakkoston {a, b} merkkijonoista, joissa on parillinen määrä merkkejä a. Säännölliset kielet on yksinkertaisin luokka formaaleja kieliä luokittelevassa Chomskyn hierarkiassa. ==Lähteet== * Luokka:Formaalit kielet
Norrmalm (kaupunginosa-alue)

Norrmalm on yksi Ruotsin pääkaupungin Tukholman 14 kaupunginosa-alueesta. Se rajoittuu etelässä Strömmeniin ja pohjoisessa Brunnsvikeniin. Siihen kuuluvat Norrmalmin, Vasastanin ja Skeppsholmenin kaupunginosat ja se käsittää sisäkaupungin (innerstaden) pohjoisosat. Norrmalmilla asuu yli 62 000 asukasta, alueella on 123 000 työpaikkaa ja sen pinta-ala on 4,95 neliökilometriä. Norrmalmin rajanaapurina on pohjoisessa Solnan kunta. Nykyään Norrmalmin eteläosaa pidetään kaupungin keskustana, jota kutsutaan nimellä Stockholms city. Historiallisesti Brunkebergsåsen-kukkula jakoi kaupunginosan kahtia, mutta ajan myötä maasto on tasaantunut, kun maata on viety alueelta pois. Vuosina 1602–1635 Norrmalm oli jopa oma kaupunkinsa omine pormestareineen, ennen kuin se liitettiin takaisin Tukholmaan. == Lähteet == == Aiheesta muualla == Luokka:Tukholman kaupunginosa-alueet
Formaali kieli

Formaali kieli on tietojenkäsittelytieteessä, matematiikassa ja logiikassa äärellisen pituisten merkkijonojen joukko, jotka on muodostettu jostakin äärellisestä aakkostosta. On huomattava, että aakkoston on oltava äärellinen joukko merkkejä ja jokaisen merkkijonon pituuden on oltava äärellinen, mutta kieli voi hyvin sisältää äärettömän määrän merkkijonoja (koska kieleen sisältyvien merkkijonojen pituutta ei välttämättä ole rajoitettu). Esimerkki aakkostosta on {a,b}, jolloin tämän aakkoston merkkijono voisi olla vaikkapa ababba. Tämän aakkoston tyypillinen kieli (joka sisältäisi kyseisen esimerkkijonon) olisi niiden merkkijonojen joukko, joissa on sama määrä merkkejä a ja b. Tyhjä merkkijono on merkkijono, jonka pituus on nolla. Sitä merkitään yleensä epsilonilla ε tai lambdalla λ. ==Esimerkkejä== Esimerkkejä formaaleista kielistä: * kaikkien aakkoston {a,b} merkkijonojen joukko * joukko \scriptstyle \left \\{ a^{n}\right\\}, missä n on luonnollinen luku (siis merkkijonot, joissa on n a:ta peräkkäin) * jollakin ohjelmointikielellä kirjoitettujen ohjelmien joukko Formaali kieli voidaan muodostaa useilla tavoilla, esimerkiksi sisällyttämällä siihen * merkkijonot, jotka jokin formaali kielioppi tuottaa (katso Chomskyn hierarkia) * merkkijonot, jotka jokin säännöllinen lauseke tuottaa * merkkijonot, jotka tunnistaa jokin automaatti, esimerkiksi Turingin kone tai äärellinen automaatti ==Operaatiot== Annetuista formaaleista kielistä voidaan tuottaa uusia kieliä useilla operaatioilla. Oletetaan, että A ja B ovat jonkin aakkoston kieliä. * A:n ja B:n katenaatio AB koostuu kaikista muotoa vw olevista merkkijonoista, missä v on kielen A ja w kielen B merkkijono. * A:n ja B:n leikkaus \scriptstyle A \cap B koostuu niistä merkkijonoista, jotka ovat molemmissa kielissä A ja B. * A:n ja B:n yhdiste \scriptstyle A \cup B koostuu niistä merkkijonoista, jotka ovat jommassakummassa kielessä A tai B. * Kielen A komplementti koostuu kaikista aakkoston merkkijonoista, jotka eivät kuulu kieleen A. * Kielen A Kleenen tähti tai Kleenen sulkeuma A* koostuu kaikista merkkijonoista, jotka voidaan kirjoittaa muotoon \scriptstyle w_{1}w_{2}...w_{n}, missä merkkijono \scriptstyle w_{i} kuuluu kieleen A ja \scriptstyle n \ge 0. Näin tuotettu kieli sisältää myös tyhjän merkkijonon ε, koska n voi olla nolla. == Aiheesta muualla == * Formal language theory: refining the Chomsky hierarchy (PDF) * Formal Language Theory (PDF) *
Wake-on-LAN

Wake-on-LAN on lähiverkkostandardi, joka sallii verkonvalvojan käynnistää valmiustilassa olevan tietokoneen lähettämällä verkkoliikennepaketin. Wake-on- LAN on Intelin tuote. Wake-on-LAN-toiminnan laukaisee ns. ”Magic Packet” (AMD:n tavaramerkki), joka on määrämuotoinen Ethernet-paketti. Yleensä kehys sisältää tavut `FFFFFFFFFFFF`, joiden jälkeen tulee 16 toistoa kohdelaitteen MAC-osoitteesta sekä vaihtoehtoisesti neljä- tai kuusitavuinen salasana. Sisältö voi olla käärittynä minkälaiseen tahansa verkkopakettiin (esimerkiksi IP tai IPX). Herätyspaketteja voi luoda ilmaisilla työkaluilla, kuten Unix- ympäristöissä toimiva ether-wake. Jotta tietokone tukisi Wake-on-LAN- toimintaa, emolevyn täytyy olla yhteydessä verkkokorttiin erityisellä kolminastaisella kaapelilla. Wake-on-LAN pitää olla myös aktivoituna koneen BIOS-asetuksissa. Yhdyskaapelia ei välttämättä tarvita, mikäli verkkokortti on integroituna emolevyyn tai jos käytössä on PCI 2.2-standardin mukainen väylä ja sen kanssa yhteensopiva verkkokortti. Vastaava tekniikka on olemassa myös koneen herättämiseen puhelinverkkomodeemin kautta, ja sitä kutsutaan nimellä ”Wake-on-Ring” tai ”Wake-on-Modem”. Luokka:Dataliikenne
Heerenveen

Perustiedot Maa: Alankomaat Maakunta: Friisinmaa Sijainti: Koordinaatit: 52°95' N 5°93' E Pinta-ala: 140,15 km² Väkiluku: 51 123 (1.1.2022) Väestötiheys: 315 as. / km² Postinumero: 8411 - 8459 Suuntanumero: 0513, 0516 Kotisivu: http://www.heerenveen.nl/ Heerenveen (friisiksi It Hearrenfean) on kunta Friisinmaalla, Alankomaissa. Kaupungin perustivat vuonna 1551 kolme isäntää, koska alueelta sai runsaasti turvetta. 1980-luvun lopulla Heerenveeniin rakennettiin yksi maailman ensimmäisistä pikaluisteluun tarkoitetuista halleista. Kaupungin jalkapallojoukkue SC Heerenveen pelaa Alankomaiden korkeimmalla sarjatasolla. ==Asutuskeskukset== Asukasmäärät vuodelta 2002. *Heerenveen (29 093) *Bontebok (415) *De Knipe (1 382) *Gersloot (311) *Hoornsterzwaag (810) *Jubbega (3 327) *Katlijk (623) *Luinjeberd (444) *Mildam (717) *Nieuwehorne (1471) *Nieuweschoot (141) *Oranjewoud (986) *Oudehorne (850) *Oudeschoot (142) *Terband (310) *Tjalleberd (755) == Lähteet == ==Aiheesta muualla== *Heerenveenin kotisivu *
Lentoturvallisuus

Lentoturvallisuus on ilmailujärjestelmän tila, jossa lentotoimintaan liittyvät riskit pidetään hyväksyttävällä tasolla. Lentämiselle on asetettu muita liikennemuotoja tiukemmat turvallisuusvaatimukset. Tämä johtuu siitä, että se on liikennemuodoista nuorin ja sen alkuaikana tapahtui hyvin paljon onnettomuuksia, jotka herättivät myös suurta julkista huomiota. Osa vaatimuksesta johtuu psykologiasta: lentokone lentää korkealla (putoamisen pelko) ja matkustajalla ei ole mahdollisuutta päästä kesken pois kyydistä. Lentoturvallisuutta valvovat eri maiden kansalliset lentoturvallisuusviranomaiset. Se perustuu lentokoneiden tyyppihyväksyntään, joka varmistetaan muun muassa koelennoin. Lentokoneen suunnittelussa on etenkin suuren luotettavuuden vaatimuksesta johtuvia suunnittelumääräyksiä. Lisäksi valmistettavien lentokoneiden materiaalien ja laitteiden luotettavuudelle on tiukat määräykset. Suomessa lentoturvallisuudesta vastaa Liikenteen turvallisuusvirasto (Trafi). Lentämisen turvallisuus on luokiteltu Suomessa korkean kansainvälisen tason täyttäväksi. Pienetkin poikkeavat tapahtumat ja lievät vaaratilanteet raportoidaan ilmailuviranomaiselle, joka käsittelee, luokittelee ja tilastoi Suomen lento-onnettomuudet, lentolaitteiden vauriot ja vaaratilanteet. Tarvittaessa tehdään lentoturvallisuutta kehittäviä aloitteita. Vakavia vaaratilanteita tapahtuu Suomessa erittäin harvoin. Vakavat vaaratilanteet ja onnettomuudet tutkii Suomessa Oikeusministeriön Onnetteomuustutkintakeskuksen asettama tutkija- lautakunta, lievemmät ilmailuviranomaisen asiantuntijat. Tarkoituksena on selvittää, mitkä syyt aiheuttivat vaaratilanteen ja mitä voidaan tehdä vastaavien tilanteiden välttämiseksi jatkossa. Lentosäännöt ja lennon operatiivisen toteutuksen ohjeet pyrkivät turvalliseen lentämiseen. Lentonavigaatio ja lentoasemien järjestelmät pyrkivät turvalliseen lentämiseen eri olosuhteissa. Euroopan unionilla on luettelo yhtiöistä, joiden koneet eivät turvallisuussyistä voi lentää unionin alueella. Listalle lisättiin keväällä 2022 Venäjän hyökättyä Ukrainaan venäläisiä yhtiöitä, jotka olivat jo ennestään EU:n pakotelistalla.EU:n lentokieltolistalla nyt 21 venäläistä lentoyhtiötä Moottori.fi 21.4.2022. Viitattu 23.4.2022 ==Lähteet== ==Aiheesta muualla== *Turvallisuustiedon hyödyntämisen kehittäminen ilmailualan yrityksessä Eetu Peltola, 2020. Opinnäytetyö Laurea-ammattikorkeakoulu * * The EU Air Safety List EU:ssa toimintakieltoon asetettujen lentoyhtiöiden luettelo, europa.eu *Euroopan parlamentin ja neuvoston asetus EY) N:o 300/2008, annettu 11 päivänä maaliskuuta 2008, yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta *
Tofu

Tofu (, ), jota joskus kutsutaan myös nimellä soijajuusto, on soijamaidosta juoksettamalla tehty vegaaninen proteiininlähde. Tofua valmistetaan juoksettamalla soijamaitoa ja valuttamalla tai puristamalla pois ylimääräinen neste. Valmistukseen voidaan käyttää esivalmistettua soijamaitoa, mutta yleensä valmistukseen käytetään soijapavuista liottamalla, jauhamalla, keittämällä ja puristamalla valmistettua tuoretta soijamaitoa. Tofun valmistaminen muistuttaa tekniikaltaan tavallisen juuston valmistamista, mutta soijajuuston käyttö ja maku ovat erilaiset. Kiinteää, kuutioitua tofua käytetään kanan tapaan ja pehmeää tofua voi käyttää esimerkiksi kakuissa. Tofu on sellaisenaan melko mautonta, mutta se imee itseensä tehokkaasti makuja mausteliemistä ja kastikkeista. Tofun juuret ovat Kiinassa ajalta ennen ajanlaskun alkuaLehtovaara 2017, s. 12. == Ravintosisältö == Finelin mittaamassa tofuvalmisteessa oli energiaa 343 kJ (82 kcal) sataa grammaa kohti. Tästä 51 % tuli rasvoista, 40 % proteiineista ja 8 % imeytyvistä hiilihydraateista. Ravintoarvoja per 100 g Tofu Kuoritusta maidosta valmistettu raejuusto Nahaton broilerin koipireisi Energiaa 343 kJ (82 kcal) 385 kJ (92 kcal) 461 kJ (110 kcal) Proteiineja 8,1 g 15,8 g 19,6 g Rasvaa 4,8 g 2 g 3,4 g Hiilihydraatteja 1,6 g 2,5 g 0 g Kalsiumia 350 mg 70 mg 10 mg Hemirautaa 0 mg 0 mg 0,58 mg Nonhemirautaa 5,4 mg 0,1 mg 0,43 mg Sinkkiä 0,8 mg 1,4 mg 1,9 mg Tofussa on runsaasti nonhemirautaa, mutta tofussa saattaa olla niin paljon fytiinihappoa, ettei sen sisältämä rauta imeydy juuri lainkaan. Fytiinihappo heikentää voimakkaasti myös tofun sisältämän kalsiumin imeytymistäImpact of phytic acid on nutrient bioaccessibility and antioxidant properties of dehusked rice.. Tofun fytiinihappopitoisuus vaihtelee välillä 0,1–2,9 prosenttia. == Valikoima == Tuoretofu voi olla kiinteää tai pehmeää. Kiinteä tofu pakataan umpinaiseen pakkaukseen, jonka neste pitää tofun kosteana. Pehmeästä tofusta voidaan valmistaa esimerkiksi vegaanista jäätelöä. Tuoretofusta voidaan valmistaa prosessoitua tofua, millä tarkoitetaan tofua, johon on lisätty mausteita tai säilöntäaineita. Yksi tofun muoto on aburaage, joka liittyy japanilaiseen keittiöön. ==Katso myös== * Miso * Seitan * Tempe == Lähteet == * Tatu Lehtovaara: Vaihtoehdot lihalle. Minerva, 2017 ===Viitteet=== ==Aiheesta muualla== *Soya Tofu:kotimainen tofun valmistaja *AntroBlogi: Kaunis ja kuolematon tofu Luokka:Soija Luokka:Japanilainen keittiö Luokka:Kiinalainen keittiö Luokka:Lihan korvikkeet Luokka:Seulonnan keskeiset artikkelit
Andrew (prinssi)

Prinssi Andrew, Yorkin herttua (Andrew Albert Christian Edward Mountbatten- Windsor, s. 19. helmikuuta 1960 Buckinghamin palatsi, Lontoo) on Elisabet II:n ja prinssi Philipin kolmas lapsi sekä kuningas Charles III:n nuorempi veli. Vuodesta 1986 Yorkin herttuan arvonimeä kantanut Andrew on kahdeksantena kruununperimysjärjestyksessä Charlesin lasten ja lastenlasten jälkeen. Nuorena prinssi Andrew palveli laivastossa ja osallistui muun muassa Falklandin sotaan helikopterilentäjänä. Hän jäi kuninkaallisesta laivastosta eläkkeelle kommodorin () arvolla vuonna 2003. Prinssi Andrew oli naimisissa Yorkin herttuatar Sarahin kanssa vuosina 1986–1996. Heillä on kaksi lasta: prinsessat Beatrice (s. 1988) ja Eugenie (s. 1990). Herttuapari erosi ystävinä, ja herttuatar Sarah asuu yhä herttuan kotona Sunninghill Parkissa. Heidän kaavailtiin vuonna 2013 avioituvan uudestaan. Vuodesta 2001 lähtien prinssi Andrew työskenteli Yhdistyneen kuningaskunnan erityisedustajana kansainvälisessä kaupankäynnissä ja sijoittamisessa. Hän joutui luopumaan erityisedustajan virallisesta asemastaan vuonna 2011, kun tiedotusvälineet paljastivat hänellä olleen yhteyksiä seksuaalirikoksista epäiltyyn Jeffrey Epsteiniin. Tämän jälkeen Andrew jatkoi vastaavantyyppistä työtä Britannian ulkomaankaupan edistämiseksi matalammalla profiililla. Huhtikuussa 2022 prinssi Andrew’lta poistettiin Freedom of the city of York -titteli. ==Hyväksikäyttöväite == Tammikuussa 2015 Yhdysvalloissa käynnissä olleen seksuaalirikosjutun yhteydessä julkaistiin aineistoa, jossa prinssi Andrew’n väitettiin käyttäneen seksuaalisesti hyväkseen alaikäistä Virginia Giuffrea. Kyseessä oli Jeffrey Epsteinin ihmiskauppaan liittyvä tapaus 2000-luvun alusta. Prinssi ei saanut rikossyytettä, mutta Giuffre nosti siviilikanteen häntä vastaan. 20\. marraskuuta 2019 prinssi Andrew vetäytyi kaikista julkisista tehtävistään toistaiseksi. Merkittävä käänne tapahtui 12. tammikuuta 2022, kun yhdysvaltalaistuomioistuin päätti, että Giuffren ja prinssi Andrew’n siviilikanne käsitellään oikeudessa. Välittömästi oikeuden päätöksen jälkeen Andrew’n asema kuninkaallisena rajattiin niin vähäiseksi kuin nopealla aikataululla oli mahdollista. Hänen ilmoitettiin jatkavan syytöksiin vastaamista yksityishenkilönä. Kaikki hänen hyväntekeväisyystehtävänsä sekä muut työnsä ja viralliset velvollisuutensa ilmoitettiin siirrettäviksi lähitulevaisuudessa pysyvästi muiden kuningasperheen jäsenten hoidettaviksi. Samalla ilmoitettiin, että Andrew on menettänyt armeijan kunnia-arvonsa eikä häntä enää jatkossa puhutella ”hänen kuninkaallisena korkeutenaan”. Kaksipäiväisen oikeudenkäynnin piti alkaa 10. maaliskuuta 2022. Osapuolet sopivat asian ennen oikeudenkäyntiä. ==Lähteet== == Aiheesta muualla == * Sofia Tawast: Jos mietit, voiko prinssi Andrew joutua vankilaan tai onko hän nyt matti meikäläinen, lue nämä 5 vastausta Yle 15.1.2022 Luokka:Yhdistyneen kuningaskunnan kuninkaalliset Luokka:Prinssit Luokka:Vuonna 1960 syntyneet Luokka:Elävät henkilöt
Nicky Hilton

Nicholai ”Nicky” Olivia Rothschild, o.s. Hilton, (s. 5. lokakuuta 1983 New York) on yhdysvaltalainen Hilton-hotelliketjun perijätär, malli sekä muotisuunnittelija. Nicky Hiltonin vanhemmat ovat Richard Hilton ja Kathy Richards. Hänellä on vanhempi sisar Paris Hilton ja kaksi nuorempaa veljeä, Conrad Hughes Hilton ja Barron Nicholas Hilton. Hiltonin suku omistaa noin kuusi prosenttia Hilton-hotelliketjusta. == Nuoruus== Osan lapsuudestaan Nicky ja Paris Hilton asuivat hotelli Wöadorf-Astorian kattohuoneistossa. Perhe muutti usein ja Hilton on asunut myös Beverly Hillsissä Kaliforniassa ja The Hamptonsissa, joka sijaitsee Long Islandilla New Yorkissa. Hilton valmistui Convent of the Sacred Heart -lukiosta New Yorkissa. Hän on opiskellut muotisuunnittelua Fashion Institute of Technology ja Parsons School of Design -kouluissa, mutta ei saanut opintojaan valmiiksi. == Ura == ===Muotisuunnittelija=== Vuonna 2004 julkaistiin Hiltonin suunnittelema vaatemerkki Chick by Nicky Hilton, jonka kohderyhmänä oli ensisijaisesti nuoriso. Hän suunnitteli vuosina 2002–2005 laukkuja japanilaiselle Samantha Thavasalle. Vuonna 2007 julkaistiin Hiltonin toinen vaatemerkki Nicholai, jonka debyyttimuotinäytös kevät-kesä 2008 oli Mercedes-Benz-muotiviikolla New Yorkissa 9.9.2007. Hilton tavoitteli uudella merkillään hienostuneempaa kohderyhmää. Vaatteiden ja laukkujen lisäksi hän on suunnitellut myös asusteita ja koruja. ===Malli=== Hilton aloitti uransa mallina. Hän on Heatheretten vakiomalli, ja yhdessä sisarensa Paris Hiltonin kanssa he usein aloittavat ja päättävät muotinäytökset. Lisäksi Hilton on ollut oman vaatemerkkinsä Chick by Nicky Hiltonin mallina. ===Näyttelijä=== Nicky ja Paris näyttelivät ensimmäiset elokuvaroolinsa komediaelokuvassa National Lampoon’s Pledge This!. Elokuva julkaistiin suoraan DVD:lle vuonna 2006. == Yksityiselämä == Nicky Hilton meni 2004 naimisiin Todd Andrew Meisterin kanssa Las Vegasissa. Avioliitto mitätöitiin kolme kuukautta myöhemmin. Parin edustajat eivät kommnetoineet avioliiton mitätöimisen syytä. Julkisuudessa olleiden huhujen mukaan syynä oli muun muassa se, että pariskunta asui mantereen eri puolilla, Meisten New Yorkissa ja Hilton Los Angelesissa. Yhtenä syynä arveltiin olleen myös parin 13 vuoden ikäeron. Hilton on käynyt katolista tyttökoulua New Yorkissa. Vuonna 2015 Hilton meni naimisiin James Rothschildin kanssa. Hän myös vaihtoi sukunimensä Rothschildiksi. == Lähteet == == Aiheesta muualla == *Nicky Hiltonin viralliset kotisivut *Lisätietoa hotellisyytteestä Luokka:Yhdysvaltalaiset mallit Luokka:Vuonna 1983 syntyneet Luokka:Elävät henkilöt
Luokaton reititys

Luokaton reititys (, CIDR) on nykyään IP-verkoissa käytetty menetelmä IP- osoitteiden jakamiseksi eri operaattoreille/verkoille. Verkko ilmoitetaan kahtena lukuna, joista ensimmäinen ilmaisee verkon osoitteen (network prefix) ja jälkimmäinen verkon koon (netmask). Verkon kokoa rajaavien bittien määrä eli maski eli aliverkon peite merkitään osoitteen perään vinoviivalla erotettuna. Esimerkiksi yksityiseen käyttöön on varattu verkko 10.0.0.0/8 (). Osoite voidaan kirjoittaa myös kirjoittamalla maski auki muotoon 10.0.0.0/255.0.0.0. Tähän verkkoon kuuluvat IP-osoitteet 10.0.0.0 - 10.255.255.255. Tyypillisesti ensimmäinen osoite on varattu tarkoittamaan itse verkkoa (10.0.0.0) ja viimeinen osoite on yleislähetys (broadcast) -osoite. Ennen luokatonta reititystä IPv4-osoitteet oli jaettu viiteen luokkaan (A-F). Normaalissa verkkoliikenteessä käytettiin luokkia A-C ja kunkin luokan verkossa oli luokasta riippuen joko 16 777 216, 65 536 tai 256 osoitetta. Osoitteen luokan määräsivät osoitteen ensimmäiset bitit. 0 oli A, 10 B ja 110 C. Suurimpia A-luokan verkkoja jaettiin yhdysvaltalaisille suuryrityksille kuten IBM, Apple, Ford, General Electric, Halliburton, Yhdysvaltain posti. Valtioista Japanilla oli oma A-luokan lohkonsa ja koko Afrikalle kaksi. Tämä osoittautui käytännössä liian jäykäksi menetelmäksi ja se johti osoitteiden haaskaamiseen sekä globaalin reititystaulun koon nopeaan kasvuun. Luokaton reititys muutti järjestelmää siten että kun aikaisemmin operaattorin osoitti joko osoitteen 8, 16 tai 24 ensimmäistä bittiä, uudessa järjestelyssä raja on liukuva. Siirtyminen luokattomaan reititykseen alkoi vuonna 1993 julkaistujen ja myötä. CIDR maski luokka osoitteita maski /32 1/256 C 1 255.255.255.255 /31 1/128 C 2 255.255.255.254 /30 1/64 C 4 255.255.255.252 /29 1/32 C 8 255.255.255.248 /28 1/16 C 16 255.255.255.240 /27 1/8 C 32 255.255.255.224 /26 1/4 C 64 255.255.255.192 /25 1/2 C 128 255.255.255.128 /24 1 C 256 255.255.255.000 /23 2 C 512 255.255.254.000 /22 4 C 1024 255.255.252.000 /21 8 C 2048 255.255.248.000 /20 16 C 4096 255.255.240.000 /19 32 C 8192 255.255.224.000 /18 64 C 16384 255.255.192.000 /17 128 C 32768 255.255.128.000 /16 256 C, 1 B 65536 255.255.000.000 /15 512 C, 2 B 131072 255.254.000.000 /14 1024 C, 4 B 262144 255.252.000.000 /13 2048 C, 8 B 524288 255.248.000.000 /12 4096 C, 16 B 1048576 255.240.000.000 /11 8192 C, 32 B 2097152 255.224.000.000 /10 16384 C, 64 B 4194304 255.192.000.000 /9 32768 C, 128B 8388608 255.128.000.000 /8 65536 C, 256B, 1 A 16777216 255.000.000.000 /7 131072 C, 512B, 2 A 33554432 254.000.000.000 /6 262144 C, 1024 B, 4 A 67108864 252.000.000.000 /5 524288 C, 2048 B, 8 A 134217728 248.000.000.000 /4 1048576 C, 4096 B, 16 A 268435456 240.000.000.000 /3 2097152 C, 8192 B, 32 A 536870912 224.000.000.000 /2 4194304 C, 16384 B, 64 A 1073741824 192.000.000.000 /1 8388608 C, 32768 B, 128 A 2147483648 128.000.000.000 ==Aiheesta muualla== * Classless Inter-Domain Routing (CIDR):an Address Assignment and Aggregation Strategy * Variable Length Subnet Table For IPv4 Luokka:Reititys it:Supernetting#CIDR
Luhtitalo

Luhtitalo, luhtikäytävätalo, laubengangtalo eli avoin sivukäytävätalo on talo, jonka kuhunkin huoneistoon kuljetaan talon ulkoseinustalla olevasta, ulkoilmaan avautuvasta luhti­käytävästä. Luhti­käytävät ovat lämmittämättömiä, mutta niihin johtavat porras­huoneet voivat olla lämmitettyjä ja varsinkin korkeissa luhti­taloissa hissillä varustettuja. Luhti­käytävän ansiosta asuntoihin kuljetaan kylmästä tilasta, minkä takia käytävä­tiloja ei ole niin paljoa lämmitettävänä kylminä vuoden­aikoina. Vaikka käytävät ovat lämmittämättömiä, niiden suojaaminen sadetta, lunta ja tuulta vastaan on järjestettävä. Luhti­käytävä­talo asettaa erityisiä vaatimuksia poistumis­teille, palo-osastoinnille ja asuntojen aukotukselle luhti­käytävän suuntaan. == Katso myös == * Käytävätalo == Lähteet == Luokka:Talotyypit Luokka:Seulonnan keskeiset artikkelit Luokka:Asuminen sv:Flerbostadshus#Loftgångshus
Akhmetan piirikunta

Akhmetan piirikunta () on piirikunta Kakhetin hallintoalueella Georgiassa. Piirikunnassa on noin 31 461 asukasta (vuonna 2014) ja sen pinta-ala on 2 208 neliökilometriä. Piirikunnan keskus on Akhmetan kaupunki. Akhmetan alueella sijaitsevat Kveteran kaupunkilinnoitus, jonka kirkko on rakennettu 900-luvulla, ja 500-luvulla perustettu Alaverdin luostari. Piirikunnan pohjoisosassa sijaitsee vuoristoinen Tušetin alue, josta Alazani-joki saa alkunsa. Alueelle on perustettu Tušetin kansallispuisto vuonna 2003. == Lähteet == == Aiheesta muualla == Luokka:Georgian piirikunnat
Gumböle

Gumböle (suom. aik. Kumpyöli) on Länsi-Espoossa sijaitseva kaupunginosa, joka kuuluu Vanhan-Espoon suuralueeseen. Alueella toimii Gumbölen ratsutalli sekä Gumböle Golf Club. == Nimi == Gumbölen nimi perustuu talonnimeen, jonka alkuosana on henkilönnimi Gudmund tai Gumme. Nimen varhaisia kirjoitusasuja ovat Gwmmaböle bol (1451) ja Gumböle (1492). Nimestä on ollut 1900-luvulla käytössä myös suomenkielinen vastine Kumpyöli. Espoon kaupunki luopui tästä suomennoksesta 1980-luvun lopulla ja maanmittauslaitos vuonna 2007. "..1980-luvun lopulla luovuttiin Gumbölen ja Bodomin erillisistä suomenkielisistä vastineista.." "Valtuusto hyväksyi 26.2.2007:.." Hallavantorpan asemakaavan..liikennealuetta 71. kaupunginosassa (Kumpyöli).." == Historia == Gumbölen historia perustuu Gumbölen kartanon historiaan, joka tunnetaan vuodesta 1540 lähtien. Nykyinen päärakennus on rakennettu 1840-luvulla. Gumbölen kartano sijaitsee lähellä Gumbölenjokea Espoossa ja on kaupungin omistuksessa. Nykyisin Turunväylänä tunnetun Tarvontien rakentaminen alkoi vuonna 1956 ja se valmistui vuonna 1962. Gumbölen läpi kulkeva Tarvontie oli Suomen ensimmäinen moottoritie ja se kulki Helsingin Munkkiniemestä Gumböleen. 1960-luvulla Espoon kauppala tehosti maanhankintaa ja osti muun muassa Gumbölen kartanon alueet ja muita alueita Bodominjärven ympäristössä. Gumbölen eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. Kaupunkirakentaminen keskitettiin kuitenkin Kehä III:n eteläpuolelle ja Gumböle jätettiin kaavoittamatta asuinrakentamiseen. == Väestö == === Väkiluvun kehitys === ==Lähteet== *
Tšiatura

Tšiatura () on kaupunki Tšiaturan piirikunnassa Imeretin hallintoalueella Georgiassa. Kaupungissa oli 29 228 asukasta vuonna 1989, mutta vuonna 2002 enää 13 835. Vuoden 2014 alun asukasluvuksi on arvioitu 12 803. Kaupunki sijaitsee Qvirila-joen varrella 340–500 metrin korkeudella merenpinnasta. Se sijaitsee myös Zestaponin ja Satškheren välisen rautatien varrella. Tšiatura on yksi Georgian tärkeimmistä teollisuuskeskuksista. Se perustettiin vuonna 1879, kun Akaki Tsereteli käynnisti mangaanin louhinnan alueella. Tšiaturan mangaanilaitos on yksi maailman suurimmista. Kaupunkioikeudet Tšiatura sai 1921. Kaupungissa on vuonna 1962 perustettu paikallismuseo ja keskiaikainen Mghvimevin luostari. Chiatura (Photo A. Muhranoff, 2011).jpg| Näkymä kaupungin keskustaan. Chiatura. A municipal building (Photo A. Muhranoff, 2011).jpg|Kaupungintalo. Chiatura (14495893900).jpg|Asemanseutua (2014). Chiatura (14495882219).jpg|Neuvostoliiton ensimmäisen gondolihissilinjan rapistunut vaunu. Марганцевый рудник. Чиатура (Photo A. Muhranoff, 2011).jpg|Mangaanikaivoksen väkeä. == Lähteet == == Aiheesta muualla == *Chiatura (britannica.com) *Tchiatura and the Resource Curse (iset.ge) *Risking their lives in Stalin's rusting cable cars: Miners forced to ride death-defying 'metal coffins' criss-crossing Georgia town (9/2013) (dailymail.co.uk) *The Rope Roads Of Chiatura (8/2013) (rferl.org) Luokka:Georgian kaupungit Luokka:Imereti
Pihamauriainen

Pihamauriainen eli sokerimuurahainen tai mauriainen (Lasius niger) on pieni (3,5–9 mm) ja musta muurahaislaji. Sokerimuurahainen tunkeutuu yleisesti ihmisasumuksiin. Sitä löydetään monesti keittiöstä, ruokakaapeista tai -varastoista. Se on perso makealle. Pihalla se viihtyy laatoitusten alla ja kivijalan vieressä tai kukkapenkissä. Laji kelpaa hyvin muurahaisterraarioon; se kaivaa tunneleita ja syö sokeria. Laboratoriossa tehtyjen pihamauriaisyhdyskuntien tutkimusten avulla on osoitettu, että pihamauriaiskuningattaret elävät noin 18–29-vuotiaiksi. Pisin laboratoriossa mitattu ikä on ollut 28 vuotta 9 kuukautta. Luonnossa yhdyskuntien arvellaan elävän 5–30 vuotta sen jälkeen, kun se on selvinnyt alkuun ja vakiintunut. == Pihamauriaisten kasvattaminen == Pihamauriainen on hyvin helppo laji kasvattaa, sillä se viihtyy hyvin huoneenlämmössä, ja onnistuu tekemään pesän kaikkialle, missä on vähänkin kosteaa. Pihamauriainen tarvitsee talvilevon, jonka voi toteuttaa siirtämällä pesän esimerkiksi jääkaappiin 2–4 kuukaudeksi. Pesän voi myös asettaa ulos, mutta silloin se on syytä sijoittaa esimerkiksi styroxlaatikkoon, jotta lämpötila ei laske alle 2 °C:een. == Pihamauriaisen ja mustamuurahaisen erot == Pihamauriainen ja mustamuurahaisen (Formica fusca) erot ovat: * Mustamuurahainen on hieman isompi * Pihamauriainen liikkuu hillitymmin eikä säntäile kuin Formica-suvun muurahaiset * Mustamuurahainen ei viihdy sisätiloissa == Lähteet == == Aiheesta muualla == * * * * * * * *Iowa State University, Bug Guide: Species Lasius niger - Black Garden Ant *Global Biodiversity Information Facility (GBIF): Lasius niger *Centre for Agriculture and Biosciences International (CABI): Lasius niger (common black ant) Luokka:Muurahaiset Luokka:Tuhohyönteiset
Radio Ga Ga

Radio Ga Ga on brittiläisen rock-yhtye Queenin vuonna 1984 julkaisema kappale albumilta The Works. Kappale julkaistiin singlenä 23. tammikuuta 1984 sekä 7- että 12-tuumaisella vinyylillä. Kappale on yhtyeen rumpalin Roger Taylorin säveltämä. Singlen B-puolen kappaleena on kitaristi Brian Mayn säveltämä "I Go Crazy".Radio Ga Ga sivustolla Queen Picture Hall == Kappaleet == ;7" single # Radio Ga Ga (Taylor) # I Go Crazy (Brian May) ;12" single # Radio Ga Ga (Extended Version) (Taylor) # Radio Ga Ga (Instrumental Version) (Taylor) # I Go Crazy (May) == Kokoonpano == * Freddie Mercury – laulu * Brian May – kitara * Roger Taylor – rummut, koskettimet * John Deacon – basso Lisäksi * Fred Mandel – syntetisaattori == Lähteet == Luokka:Queenin kappaleet Luokka:Vuoden 1984 kappaleet
Baghdatin piirikunta

Baghdatin piirikunta () on piirikunta Imeretin hallintoalueella Georgiassa. Piirikunnassa on 18 363 asukasta (vuonna 2021) ja sen pinta-ala on 815 neliökilometriä. Piirikunnan keskus on Baghdatin kaupunki. Runoilija Vladimir Majakovski syntyi kaupungissa, ja se tunnettiin hänen mukaansa nimellä Maiakovski () vuosina 1940–1990. == Lähteet == == Aiheesta muualla == Luokka:Georgian piirikunnat Luokka:Imereti
Electric Six

Electric Six on yhdysvaltalainen hard rockia, funkia, diskoa ja indie rockia soittava yhtye. Se perustettiin Detroitissa vuonna 1996 ja sen alkuperäinen nimi oli The Wildbunch. Electic Sixin ensimmäinen albumi oli Fire, joka julkaistiin toukokuussa 2003. Albumilla olevilla kappaleilla Danger! High Voltage! ja Gay Bar yhtye nousi yleisön tietoisuuteen. Pian ensimmäisen albumin jälkeen kolme jäsentä lähti yhtyeestä. Yhtye alkoi poikkeamaan valtavirran musiikista ja julkaisi toisen albuminsa Señor Smoken 14. helmikuuta 2005. Albumi sisälsi muun muassa Queenin Radio Ga Ga -kappaleesta tehdyn coverin. Rumpali M. jätti Electric Sixin loppuvuodesta 2004, jolloin Dick Valentinesta tuli yhtyeen viimeinen alkuperäisjäsen. Percussion World tuli yhtyeen uudeksi rumpaliksi, jonka kanssa Señor Smoke viimeisteltiin. 12. syyskuuta 2006 Electric Six julkaisi kolmannen albuminsa Switzerlandin. Toukokuussa 2007 basisti John R. Dequindre ilmoitti siirtyvänsä muiden musikaalisten projektien pariin. Hänen tilalleen tuli Smorgasbord!, ja samana vuonna Electric Six julkaisi neljännen albuminsa, I Shall Exterminate Everything Around Me That Restricts Me from Being the Master. Viides albumi, Flashy, ilmestyi lokakuussa 2008. Samaan aikaan ilmestyi myös demoista, B-puolen kappaleista ja harvinaisuuksista koostuva Sexy Trash. Sexy Trashia myytiin vain bändin keikoilla USA:ssa ja Euroopassa. ==Diskografia== ===Studioalbumit=== * * * * * * * * * ===Singlet=== * Dance Commander (2003) Luokka:Yhdysvaltalaiset indie rock -yhtyeet Luokka:Yhdysvaltalaiset funkyhtyeet
Papukaijakuume

Papukaijakuume eli ornitoosi tai psittakoosi on gramnegatiivisen Chlamydophila psittaci (aiemmin Chlamydia psittaci) -bakteerin aiheuttama lintujen sairaus, joka voi tarttua myös ihmiseen. C. psittaci voi aiheuttaa tautia lintujen lisäksi myös muille eläinlajeille, kuten kissoille, lampaille, vuohille ja naudoille. Ne voivat myös toimia tartunnan levittäjinä. Oireina ovat muun muassa kuume ja päänsärky. Sairaus on Suomessa harvinainen, ja Suomessa siitä todetaan vuosittain muutamia tartuntoja. == Lähteet == * Terveyden ja hyvinvoinnin laitos: Papukaijakuume eli psittakoosi * Ruokavirasto: Psittakoosi * Ruokavirasto: Psittakoosi (ornitoosi) == Aiheesta muualla == *Kyoto Encyclopedia of Genes and Genomes (KEGG): Psittacosis *Veterinary Partner, Elizabeth Riley: Psittacosis in Birds, 07/07/2020 * Papukaijakuume. McCoy taistelee lintujen kanssa ja aikaansaa seerumin, Seura, 12.05.1937, nro 19, s. 15, Kansalliskirjaston digitaaliset aineistot Luokka:Lintujen bakteeritaudit Luokka:Zoonoosit
Bordžomi

Bordžomi () on kaupunki Bordžomin piirikunnassa Samtskhe-Džavakhetin hallintoalueella Georgiassa. Bordžomi on piirikuntansa pääkaupunki ja siellä on vuoden 2002 väestönlaskennan mukaan 14 445 asukasta (koko piirin kaupunkilaiset 20 372, johon sisältyy myös Likanin kaupunkityyppinen taajama). Vuoden 2014 alun asukasluvuksi arvioitiin 10 546. Kylpyläkaupunkina Bordžomi tunnetaan erityisesti kivennäisvedestään. Kaupunki sijaitsee Bordžomin rotkon luoteisosassa Bordžomi-Kharagaulin kansallispuiston itäreunalla. Bordžomista johtaa kapearaiteinen rautatie Bakurianiin, joka sijaitsee 1 700 metrin korkeudella ja on Georgian talviurheilupääkaupunki. Bordžomi haki vuoden 2014 talviolympialaisten isännyyttä. == Historia == Mtkvarijoen rotkossa sijaitseva Bordžomin kaupunki sijaitsee historiallisella Torin alueella. Nimi on mainittu ensimmäistä kertaa historiallisissa lähteissä 600-luvulla. Kaupungilla oli merkittävä rooli Georgian suojelemisessa ulkopuolisilta vihollisilta Etelä- Georgian keskeisenä sotilaallisena linnoituksena. Alue tuhoutuikin pahoin arabien hyökkäyksissä 600- ja 700-luvuilla sekä erityisesti mongolien hyökkäyksissä 1200- ja 1300-luvuilla. 1500-luvun lopulla osmanit valloittivat Etelä-Georgian ja Tori oli useita vuosisatoja turkkilaisen vaikutuksen alla. Vuonna 1829 kaupunki siirtyi venäläisten haltuun ja Torin rotko nimettiin Bordžomin rotkoksi. Vaikka alueen mineraaliveden parantavista vaikutuksista oli tiedetty jo pitkään, Bordžomin vesi alkoi saada mainetta vasta 1800-luvulla kaupunkiin sijoitettujen venäläissotilaiden myötä. Vuonna 1850 rakennettiin mineraalivesipuisto, ja vuonna 1854 aloitettiin ensimmäisen pullotustehtaan rakentaminen kaupunkiin. Vuonna 1864 tsaari Aleksanteri II:n veli, suuriruhtinas Mihail Nikolajevitš perusti Bordžomiin kesäresidenssinsä, ja häntä seurasivat muut Romanov-suvun jäsenet. Vuosina 1892–1895 Mtkvarin rannalle Likaniin rakennettiin suuriruhtinas Nikolai Mihailovitšin uusrenessanssityylinen kesäpalatsi. Vähitellen Bordžomista kehittyi Kaukasuksen alueen merkittävin terveyskylpyläkohde. Georgian ulkoasiainministeriön mukaan Venäjän asevoimien helikopterit pudottivat 15. elokuuta 2008 Bordžomin ympäristöön palopommeja, jotka sytyttivät suuren alueen metsää palamaan. View from the hills above Borjomi2.JPG|Kaupunki Kurajoen (paikallisesti Mtkvari) varrella. Borjomi. Local museum in Tabidze Street.jpg|Kotiseutumuseo. Likani Palace.JPG| Georgian presidentin kesäasuntona toimiva palatsi Likanissa, kaupungin naapurissa. Kukushka.jpg|Kapearaiteisen radan paikallisjuna Bordžomin asemalla. == Lähteet == == Aiheesta muualla == Luokka:Georgian kaupungit Luokka:Bordžomin piirikunta
Zhuangzi

Zhuangzi (庄子 pinyin: Zhuāngzǐ; Wade-Giles: Chuang Tzŭ, muita muotoja Chuangtse, Chuang Zi, Chuangzi yms.) eli suomeksi mestari Zhuang oli taolainen filosofi. Hän kirjansa tunnetaan hänen omalla nimellään Zhuangzi. Hän eli 300-luvulla eaa. Zhuangzi syntyi Mengin kaupungissa (蒙城 Méng-chéng), Songin kuningaskunnassa, joka on nykyisessä Henanissa. Hänen perhenimensä oli Zhuang ja ristimänimensä Zhou (周 Zhōu). Hänet tunnetaan myös nimillä Ménglì (蒙吏 Mengin virkamies), Méng Zhuāng (蒙莊 Zhuang Mengistä) ja Méngsǒu (蒙叟 Mengin vanhus). On luultavaa, että Zhuangzi ei kirjoittanut kokonaan nimiinsä pantua kirjaa, vaan ehkä ainoastaan luvut 1–7 ja muutamia muita kohtia. Tähän viittaa näiden tekstiosuuksien osoittama huomattavan säkenöivä äly, loistava huumori ja vahva persoonallisuus. Kirjan ainoassa säilyneessä laitoksessa, jonka toimitti Guo Xiang n. vuonna 300 jaa., on 33 lukua. Muissa laitoksissa on kiinalaisen historiankirjoituksen mukaan ollut jopa 52 lukua. Zhuangzi kehitteli daon ajatusta edelleen Daodejingin pohjalta. Hänen pääfilosofiansa oli, että elämämme on rajallista, mutta tieto on rajatonta. Kirjassaan hän esittää, että kaikella on aina kaksi eri puolta. Zhuangzin ystäviin lukeutui Hui Shi (Wade-Giles: Hui Shih) eli Huizi (Wade-Giles Hui Tzu), mestari Hui, jonka kanssa hän mielellään väitteli. Tällaista väittelyä kuvaa eräs Zhuangzin katkelma nimeltä ”Kalan onni” (魚之樂 yúzhīlè). > Zhuangzi ja Huizi olivat kävelyllä Hao-joen rantavallilla, kun Zhuangzi > sanoi: ”Näetkö miten kalat tulevat pinnalle ja uivat ympäriinsä miten > mielivät. Tuosta kalat todella pitävät.” > Huizi vastasi: ”Ethän sinä ole kala, mistä sinä tiedät mistä kalat > pitävät?”. > Zhuangzi sanoi: ”Ethän sinä ole minä, joten mistä voit tietää, etten minä > tiedä mistä kalat pitävät?” > Huizi sanoi: ”Minä en ole sinä, joten en tietenkään tiedä mitä sinä tiedät. > Sinä et kuitenkaan ole kala ja se todistaa, ettet sinä tiedä mistä kalat > todella pitävät.” > Zhuangzi sanoi: ”Ah, mutta ellei sinulla ole mitään sitä vastaan, niin > palataanpa sinun alkuperäiseen kysymykseesi. Kysyit, mistä minä voin tietää > mistä kalat todella pitävät. Niinpä sinä tiesit minun tietävän sen jo > esittäessäsi kysymyksen. Ja minä tiedän sen tästä Hao-joen rannalta.” Kirjan toinen tunnettu katkelma on ”Zhuang Zhou näkee unta perhosesta” (莊周夢蝶 Zhuāng Zhōu mèng dié). > Kerran Zhuangzi näki unta, että oli perhonen, joka lepatteli ympäriinsä > onnellisena tehden, mitä huvitti. Hän ei tiennyt olevansa Zhuangzi. Äkkiä > hän heräsi ja siinä hän oli, oikeasti ja epäilemättä Zhuangzi. Hän ei > kuitenkaan tiennyt, oliko hän Zhuangzi, joka oli uneksinut olevansa perhonen > vai perhonen, joka uneksi olevansa Zhuangzi. Zhuangzin ja perhosen välillä > täytyy olla joku ero! Tätä kutsutaan asioiden muutokseksi. Zhuangzin filosofia vaikutti suuresti kiinalaisen buddhalaisuuden, erityisesti chanin (tunnetaan japanilaisella nimellä zen) kehitykseen. == Kirjallisuutta == * * == Aiheesta muualla == * Stanford Encyclopedia of Philosophy: Zhuangzi. * Chuang Tzu -teos. Luokka:Kiinalaiset filosofit Luokka:Taolainen usko ja oppi Luokka:Taolaisuuden historia Luokka:Seulonnan keskeiset artikkelit
The Masterplan

The Masterplan on brittiläisen rockyhtye Oasiksen kokoelmalevy, joka on koottu yhtyeen singlejen B-puolista kolmelta ensimmäiseltä albumilta. Albumi julkaistiin 3. marraskuuta 1998 ja se ylsi Britannian albumilistalla toiselle sijalle ja Yhdysvalloissa sijalle 51. Kappale ”Acquiesce” julkaistiin singlenä huhtikuussa 1998. == Kappaleet == Kaikki kappaleet on sanoittanut Noel Gallagher, paitsi The Beatles-coverin ”I Am the Walrus” (John Lennon, Paul McCartney). Liam Gallagher esittää päälaulun kappaleissa ”Underneath the Sky”, ”Fade Away”, ”I Am the Walrus”, ”Listen Up”, ”Rockin’ Chair”, ”(It’s Good) To Be Free”, ”Stay Young” ja ”Headshrinker”. Noel Gallagher esittää päälaulun kappaleissa ”Talk Tonight”, ”Going Nowhere”, ”Half the World Away” ja ”The Masterplan”. Liam ja Noel laulavat yhdessä kappaleen ”Acquiesce”, kappaleessa ”The Swamp Song” ei kuulla laulua ollenkaan. == Kokoonpano == === Yhtye === * Liam Gallagher - laulu * Noel Gallagher - soolokitara, laulu * Paul Arthurs - rytmikitara * Paul McGuigan - basso * Alan White - rummut, lyömäsoittimet * Tony McCarroll - rummut === Lisämuusikot === * Mike Rowe - koskettimet * Paul Weller - huuliharppu, kitara (”The Swamp Song”) * Nick Ingman - jouset == Lähteet == Luokka:Vuoden 1998 kokoelma-albumit Luokka:Oasiksen albumit
Dušetin piirikunta

Dušetin piirikunta () on piirikunta Mtskheta-Mtianetin hallintoalueella Georgiassa. Piirikunnassa on noin 25 659 asukasta (vuonna 2014) ja sen pinta- ala on 2 982 neliökilometriä. Piirikunnan keskuksena toimii Dušetin kaupunki. Piirikunnassa on myös yksi kaupunkityyppinen taajama, Žinvali. Nykyiseen Dušetin piirikuntaan kuuluvat historialliset Khevsuretin ja Pšavin vuoristoalueet sekä osa Mtiuletista. Lähellä Dušetin kaupunkia sijaitsee Bazaleti-järvi, joka on suosittu virkistysalue. Piirikunnan läpi virtaa Aragvi-joki, jonka rannalla sijaitsee yksi Dušetin alueen tärkeimmistä nähtävyyksistä, Ananurin 1600-luvulla rakennettu linnoitus. Ananuri sijaitsee piirikunnan läpi kulkevan Georgian sotilastien varrella. Piirikunnan koillisosan Khevsuretin nähtävyyksiin kuuluu Šatilin linnoitusmainen vuoristokylä. Muun muassa georgialaiset kirjailijat Važa-Pšavela ja Šio Aragvispireli ovat syntyneet Dušetin alueella. == Katso myös == * Bodorna == Lähteet == == Aiheesta muualla == *